С любезното съдействие и разрешение
на главния редактор на електронното списание за хомеопатия HPATHY –  д-р Маниш Батия,

 и лично на Джереми Шер
Хомеопатично общество

 разпространява безплатно за своите членове превод на интервюто на М. Батия

с  Джереми Шер

от ноемврийския брой на  Hpathy (http://www.hpathy.com/interviews/jeremy-sherr.asp)

Хомеопат на горещия стол
“Лекарствата са като поемите. Някои стихове ви вълнуват повече, а някои – по-малко, но вие никога не можете да кажете, че има едно съвършено стихотворение, което да достигне до душата на човека, винаги би могло да има и по-добро такова.”

Скъпи приятели, днес на горещия стол пред всички нас е не някой друг, а всеизвестният Джереми Шер. Джереми не се нуждае от никакво представяне, но въпреки всичко бих искал да кажа, че той е известен като голям защитник на хомеопатията, чудесен учител и като човекът, който възроди искуството на хомеопатичните доказвания. Това интервю е направено след като Джереми произнесе заключителната реч на конференията на LINKS в Хайделберг.
Джереми, добре дошъл на горещия стол на Hpathy. Сега около 24 000 човека очакват да чуят твоите отговори и да бъдат вдъхновени. Така че откъде да започнем?

Д.Ш.: Благодаря ти, че ме покани. Миналата седмица получих електронна поща от вашия сайт за възможността да имаме повече от един симилимум. Аз исках да отговоря на това. Така че може би можем да започнем с него.
М.Б.: Добре! Можем да започнем с това. Аз съм разговарял с толкова много хора досега и това, което усетих досега, е, че, когато говоря с Раджан или когато говоря с Ян, вие всички имате различни подходи. Както ти каза на закриването на конференцията, че когато имаш чук, тогава всичко ти изглежда като пирон. Така че ако в този момент Ян работи върху минералните лекарства, тогава той ще гледа за случаи, където той може да даде тези лекарства; ако ти доказваш Chocolate, ти би гледал за случаи където тази тема от доказването ще пасва; ако Шанкаран работи върху класификацията на растенията, той би бил склонен да дава тези лекарства, за да подкрепи своята работа. Ние сме виждали много видеослучаи на конференциите, но ако един от тези пациенти дойде при теб, ти би ли предписал същите лекарства? Вероятно не!

Аз също съм виждал, че има огромна разлика в лекарствата, които се използват в различните континенти. В Индия повечето хомеопати все още работят с лекарствата, дадени от Ханеман, Херинг и Ален; твоите лекарства не се намират лесно в Индия, докато ти често предписваш лекарства, които си доказвал преди това. Ян често предписва лекарства от минералното царство, които е много трудно да бъдат получени в други части на света. Независимо от всички тези разлики всички ние имаме определен успех на някакво ниво. Така че моят въпрос е – 
Може ли да има повече от един симилимум?

Д.Ш. Имам много да кажа по този въпрос. Твоето наблюдение е съвършено вярно. Ако хомеопатията работи само чрез един симилимум, то не би имало въобще хомеопатия. Ние всички щяхме да бъдем без работа. Дори ако хомеопатията работеше само с пет лекарства за пациент, ние пак щяхме да сме извън бизнеса. След 25 години преподаване и представяне на случаи аз знам, че при клас от двадесет студенти вие можете да получите петнадесет различни предложения за даден случай. Тогава преподавателят казва, че той дава точно това и това лекарство и целият клас си мисли – “О-о-о! Аз съм сгрешил, защото горепосоченото лекарство работи и учителят трябва да е прав?” И следователно това се преподава и разпространява като симилимума. Аз мисля, че доста голям диапазон лекарства могат да работят за всеки пациент. Пътувал съм по света и съм виждал как различни хомеопати дават различни лекарства и получават резултати. Както ти каза, всеки има успех в известна степен. Това е толкова важно. Например, ако в клас твоето предложение е различно от това на учителя, ти би трябвало да загубваш доверието в себе си и да мислиш, че той е прав и ти си сгрешил. Би могло и твоето предложение също да бъде правилно. Това е само един от вариантите за това.
Другото разминаване е, че изграждането на материя медика от случаи е нещо твърде второстепенно и от доста по-малко значение в сравнение с доказванията. Защото вие можете да кажете, че сте видели три или четири случая на определено лекарство, но в тези случаи лекарството би могло да бъде точно подобно или отчасти подобно. Тогава вие включвате всичките данни от тези частни случаи в есенцията на лекарството, но аз мисля, че не е необходимо всички тези данни да принадлежат на това лекарства. Дори ако дадете отчасти подобно лекарство то има силата да изтрие много симптоми от случая, които в действителност не принадлежат на лекарството. Има много точен критерий, за да знаем дали лекарството е симилимумът или не е. Например Кент дава определението, че ако дадете симилимума, тогава би трябвало да се наблюдава влошаване на съществуващите симптоми, след това симптомите би трябвало да се подобряват и тогава би трябвало да има връщане на първоначалните симптоми.
Така че нека сега да погледнем назад към това, което е казал Ханеман. Ханеман определено е казал, че няма такова нещо като симилимум. Той е казал, че симилимумът е теоретично понятие. В пар. 156 той казва, че не можем да напаснем лекарството към случая подобно на два триъгълника с равни ъгли и равни страни. Това няма как да се случи. Тогава не може да има симилимум. Защото от определението, ако вие кажете ‘това е симилимум’, тогава би трябвало да има само едно лекарство, което ще работи за случая. Но ако вие дадете Pulsatilla nigricans, може би Pulsatilla nutalliana би могла да бъде по-подобна, или може би Pulsatilla от някой друг континент би била по-подходяща, или може би лекарство от паяк, който не ни е познат? Всички тези лекарства могат да помогнат в различни степени, но е логично, че ние не можем да кажем дали няма по-добро лекарства някъде наоколо.
Лекарствата са като поемите. Някои стихове ви вълнуват повече, а някои – по-малко, но вие никога не можете да кажете, че има едно съвършено стихотворение, което да достигне до душата на човека, винаги би могло да има и по-добро такова.

Така че поради тази причина ние трябва да изграждаме материя медика на базата на доказванията. Защото доказването създава положителният ефект, че веднъж след като си елиминирал случайните, несвързани с доказването симптоми, вие определено ще знаете, че получените симптоми принадлежат на лекарството. В доказването вие получавате положителен ефект от субстанцията върху 20 човека, което е много по-точно от събирането на симптомите от няколко отделни случая. Доказванията дават солидна основа, върху която можем да продължим да работим клинично.
Лесно хората извън хомеопатията могат да кажат “Ако тук няма един симилимум, хомеопатията не е наука. Науката трябва да дава един отговор.” Но това не е въпросът. Научността в хомеопатията не е относно даването на първото лекарство. Науката хомеопатия е за даване на първото лекарство и след това проследяване, и следва 2-ото, 3-то, 4-то и 5-то предписания, които са най-добрият начин за пълното излекуване на пациента. Човек може да започне отвсякъде в подножието на планината и да се катери нагоре. Вие може да изберете добър път или да изберете по-труден път. Но когато направите първата стъпка, т.е. първото предписание, вие трябва да се продължите интелигентно докато стигнете до следващата база, после до следващата и така докато достигнете върха. Има много пътеки до върха. Научността на хомеопатията лежи в разбирането на второто предписание и неговите принципи; в придвижването оттук напред и воденето на случая в продължение на целия път на излекуване. Но повечето учения се фокусират предимно върху първото предписание.
М.Б. Но ние никога  не виждаме тази страна на хомеопатията, представена на който и да е семинар или конференция. Никога не се представя, че дори майсторите се придвижват оттук дотам преди случаят да бъде излекуван. Това, което се показва, е, че едно-единствено лекарство работи за две години за всички хронични и остри оплаквания. И това е толкова трудно да се получи в реалната клинична практика.

Д.Ш. Ти си напълно прав. Повечето преподаватели обичат да показват видеослучаи и разбира се те ще изберат техните най-добри случаи. Лично аз предпочитам да работя с водени в продължение на дълго време случаи на живо. Обикновено моите студенти проследяват моите случаи в продължение на 3 години.
Но ако аз изнасям доклад на конференция, аз не смятам да избера моя Nat-mur случай. Не бих избрал също така и дълъг случай с много проследявания, защото хората не възнамеряват да седят там и да гледат всичките проследявания на случая. Няма време и търпение за това. На конференция хората идват да видят едно лекарство, една картина и резултата. Така че аз ще избера моите най-добри случаи с чудесни лекарства. Но това създава погрешно впечатление.

И тогава те се прибират вкъщи и смятат, че това е пътят, по който стават нещата на практика. Но реалността е различна, това не е начинът, по който стават нещата в практиката.
М.Б. За мен това е “бъди там, прави това”. Когато аз бях студент, отивах на семинар на Шанкаран и се чувствах много вдъхновен, че това е начинът, по който се правят чудодейни излекувания. Прибирах се обратно в къщи и се опитвах да работя по подобен начин, но това никога не се получаваше при мен.
Д.Ш. Повечето време това никога не се получава при никого. Аз съм говорил с хиляди хора и никога не става по този начин, освен в малкото единични чудодейни случаи. Лекарствата се променят. И вие никога не намирате най-доброто от пръв път. Това е начинът, по който стават нещата в хомеопатията. Ако попитате който и да е практикуващ и го попитате колко пациенти има, които са останали на едно лекарство за пет години? Броят им би бил твърде малък. Нека те попитам, Маниш, колко случая имаш, където пациентът е бил на едно просто лекарство за 5 или 10 години. Преполагам твърде малко.
М.Б. Да, много малко.

Д.Ш. По-малко от 5%?

М.Б. Да, навярно по-малко от 5%.
Д.Ш. Това е същият отговор, който получавам от повечето хора. Така че хората казат, как става това?

М.Б. Да, особено младите студенти. Тези, които практикуват от няколко години, могат действително да преценят, че това, което е било показано на семинарите, не е пълната истина. Но за младите студенти това става много объркващо.

Д.Ш. То е. И причината за това е, че има търговски причини, реклама и че студентите изискат приятен семинар. Вие не искате той да стане досаден и протяжен. Това е недостатък и на конференциите. Имате 45 минути и трябва да покажете своята най-добра реклама на “продукта”.
Аз правя 3-годишен курс и правя само случаи на живо, едва от време на време някои видеослучаи, защото искам студентите да видят доброто, лошото и грозното. Аз искам те да видят нещата в продължение на дълго време. И преди всичко аз искам те да видят второто предписание. Защото тук се намира истинското изкуство и наука според мен.
Да кажем следното. Вие избирате вашето най-добро първо лекарство и може би то работи чудесно и тогава вие казвате – аз искам то да работи за много много време, може би завинаги. В действителност обаче аз не го искам. Аз искам да видя, че това лекарство си свършва своята работа за една или две години.  Защо? Нека да кажем, че пациентът е Aurum. Те са дошли в живота, за да научат урок за катеренето и за падането надолу и след това за катерене отново и падане отново. Това е тяхната карма. Това е техният урок. Това е причината, поради която са заседнали някъде в този живот. Така че ако им дадете Aurum и те се подобрят – чудесно! Но в един момент ти ще искаш този урок да свърши, ти ще искаш те да си научат техния урок и да се придвижат на следващия такъв. Ако те не са си научили урока, те все още ще имат нужда от същото лекарство. Това означава, че по някакъв начин ние не сме завършили своята работа.
Ако Aurum е бил добро лекарство, вие ще видите, че след три години те ще спрат да имат нужда да се катерят високо, те ще спрат да имат нужда да падат надолу и те ще завършат с научаването на този урок. Ако дадете една допълнителна доза, тогава те ще започнат да я доказват и така вие ще знаете, че те са готови да се придвижат към следващия урок.

Това е като бебе, учещо се да ходи. Веднъж, след като се научат да ходят, те не искат да бъдат учени да ходят отново. Сега вие можете да ги учите да говорят.

Хората питат: “Има ли едно лекарство за цял живот?” Това е много често задаван въпрос.

Това зависи от начина, по които вие гледате на живота. Ние виждаме, че има доста случаи, когато човекът се нуждае от същото лекарство през целия си живот. Те са имали нужда от Aurum, когато са били заченати и те са се нуждали от Aurum до деня, в който са се срещнали с вас. Сега те идат при вас и тогава вие им давате Aurum-а веднъж, два пъти, пет пъти, 10 пъти. Сега те би трябвало да приключат с този урок и да се придвижат към следващия урок. Когато този урок е завършен, това е като че този живот е завършен. Така че това, което правим, е, че ускоряваме процеса на ученето. Това, което те биха могли да научат за времето на 5000 живота, те го научават в рамките на 3 години с лекарството. Това е, което прави хомеопатията.
Хомеопатията казва, нека да го направим бързо, урок номер едно, и след това урок номер две. Сега хитринката в науката на второто предписание е как да се придвижим в правилната посока, като навигация на лодка. Ако вие искате да спечелите регатата; трябва да бъдете много ефективен. Хората, които се състезават на регата, го правят. Те изчисляват ъглите много точно. Те лавират в едната и в другата посока. Точно това е, което търсим. Как да лавираме от едната точка до другата, така че да се движим напред по най-ефективния начин.
В Хроничните болести Ханеман след 20-годишна практика се чуди защо пациентите, които е лекувал в продължение на няколко години, се връщат отново. Той пита себе си: “Какво не съм излекувал?” Той е бил много самокритичен. И е осъзнал, че има нещо погрешно. Това е причината, поради която половината от Хроничните болести се занимават с миазмите, а другата половина разглежда предписанието при проследяване и водене на случая; как да управляваш лодката по време на целия път към къщи. И това е историята. Вие няма да започнете да преподавате това на конференция. И това си е съвсем правилно, това не се прави на конференция. Но резултатът е, че по-голямата част от обучението се фокусира върху това, като че ли има само едно-единствено лекарство..., а това не е пътят, по който стават нещата на практика.
Това би могло да стане при някои гении, които са много по-умни от мен и са в състояние да базират цялата си практика върху десетгодишни случаи с едно и също лекарство. Но болшинството хомеопати не са в състояние да правят така.
М.Б. Това е просто невъзможно. Масимо казва, че този златен стандарт е да си поне две години на същото лекарство и дори острите случаи би трябвало да бъдат покривани от него. Но ако трябва да се справяш с всички остри състояния само с хроничния симилимум, тогава каква е нуждата от всичките остри лекарства, които са описани в нашата литература?
Д.Ш. Аз не съм съгласен, че острите болести се нуждаят от същото лекарство, т.е. от хроничното лекарство. И това става съвсем ясно в пар. 72. Ханеман каза, че острите и хроничните болести са две противоположни и различни болести.
Това е толкова важна тема и трябва да се разбере философски. Остра болест е движение към смърт или излекуане. Хронична болест е бавно прогресивно западане и потъване в забвение, водещо до смъртта на пациента. Така че хроничната болест е плъзгане надолу по склона, а острата болест е опит на живот или смърт да се изкатери планината отново. При острите състояния те или ще умрат, или ще се възстановят и ще победят. При хроничните това е просто западане. Така че те са диаметрално противоположни. Така че как става така, че някои хора казват, че хроничното лекарство работи в остро състояние? То ще помогне в известна степен, но няма да бъде по най-ефективния начи. Ако отглеждате домати и те са нападнати от някаква мухичка, тогава вие можете да помогнете на отглежданата култура като премахнете плевелите. Но при острото заболяване е по-добре да се справите с мухата.
Второто нещо е, че тук по същество няма яснота в диференцирането между истински остри и острото засилване (обострянето) на хронична болест. Така че повечето от така наречените остри заболявания са всъщност обостряния на хронична болест и не са истински възпалителни фебрилни заболявания. Истинските възпалителни болести с температура обикновено са противоположното на хроничната болест. Напр. Belladonna е обърната наопаки Calcarea carbonica. Chamomilla е противоположна на Magnesia carbonica. Всичките комплементарни лекарства имат остро-хронична връзка. Комплементарните лекарства в тяхния чист вид представят остро-хроничната вързка. Ако вие вземете Pulsatilla–Silicea, Mag-c–Chamomilla, Sulphur–Nux vomica, Nat-m–Ignatia, те са вътрешната страна на повърхността едно на друго. Това е изучаване на материя медика в много голяма дълбочина, защото ако  учите двете заедно, вие ще хванете едновременно вътрешното и външното и ще разберете как симптомите се прехвърлят нагоре-надолу от един в друг.
Както ти казаш, тези остри лекарства имат роля. И те имат фантастично действие при остро заболяване. И част от воденето на случая е в това да знаеш, кога да отидеш към остро лекарство и кога острото състояние е приключило и следователно е време да се върнеш обратно към хроничната болест. Тези болести изразяват различни тоталности от симптоми.
М.Б. Има друг общ възглед, че когато дадеш хронично лекарство и след това се появи остро състояние, то често е лечебна реакция на организма и не би трябвало да се намесваме. Съгласен ли си с това?

Д.Ш. Да. Но трябва да бъде доста по-прецизно от това общо твърдение. Острото състояние, както казах преди, това е стъпка към излекуване. Нека да дам пример, който навлиза малко по-дълбоко във философията. Пациент Calcarea carbonica изпада в остро състояние на Belladonna. Коя е общата възбуждаща причина за треската и температурата при Belladonna? Една от провокиращите причини е овлажняването на главата ти. Сега хроничното на Belladonna е Calcarea. Пациент Calcarea ходи навън на дъжда с важна глава и тогава през нощта има температура. И започва да изгаря. Това е ситуацията, състоянието на Calcarea с влажната глава прескача в сухата гореща глава при състоянието Belladonna. Защо? Защото влажната глава по време на дъжда е подобна на Calcarea, която е имала изпотяване на главата. Това засяга възприемчивостта. Те имат прекалено много вода върху главата си; сега след дъжда те има много повече вода върху техните глави и прескачат от Calcarea в Belladonna.
Така Belladonna-та е лечебна за Calcarea, защото тя има много суха топлина в главата си ... това е като изсушаване на главата. Всяка истинска остра болест е опит да се излекува хронична болест. Това прилича на тенджера под налягане. Имате тенджера под налягане, което е хроничната болест. Всеки път, когато клапата се повдигне, вие виждате струя пара – това е възпалението, това е острата болест и представлява изкарване на налягането вън от тенджерата под налягане. И това става по много систематичен начин, така че вие  може да видите преобръщане (смяна на полярността) на симптомите и модалностите между хроничните и острите състояния. Това става много ясно, когато изучавате комплементарните лекарства.
Така че, по същия начин, ако ние дадем на пациент Calcarea доза от Calcarea 10M и на следващия ден те направят температура и треска Belladonna, това е чудесно. Защото вие знаете, че тялото прави най-доброто за възстановяване и тогава не би трябвало да се намесваме. Те се движат в посока на излекуване, и в 98% от случаите няма никаква опасност от температурата, защото тя е разумен отговор. Дори температурата да е твърде висока, това е разумна реакция на тялото. Жизнената сила казва; добре, ние получихме точното лекарство, нека сега се повеселим. Обаче ако дадете лекарство и след месец и половина пациентът има възбуждаща причина и се разболее, тогава вие трябва да лекувате тази болест като отделно остро заболяване, защото то не е пряк резултат от лекарството.
М.Б. Така че, ако ти си в състояние да определиш възбуждащата причина, даваш лекарство, в противен случай не даваш.

Д.Ш. Това също зависи от времето. Колко време е минало след като си дал хроничното лекарство? Ако е минало време и състоянието не е сериозно, не го закачайте. Ако е минало време, има ясна причина, която го е предизвикала, и острото състояние е достатъчно лошо, за да изисква внимание, тогава дайте лекарство.
М.Б. Можем ли да кажем същото нещо за острите епидемични болести?

Д.Ш. Острите епидемични болести са абсолютно същите като острите индивидуални, с тази разлика, че те са колективни. Острата епидемия е опит да се излекува колективната Псора. Както знаете има много задръстване и натрупване по планетата, свърхнаселеност. Ханеман казва, че епидемии стават, когато има много или гъсто населени струпвания от човешки същества. Това означава, че там, на тази почва, има генерален миазматичен проблем. Има напрежение, има свръхнаселеност, има недостиг на ресурси. Сега жизнената сила на колективното цяло трябва да се справи с натрупването и задръстването по някакъв начин. И тя се справя с напрежението като води до остра изява – война или епидемия.
Епидемиите са опит за лечение чрез изпускане на парата и в същото време се редуцира популацията. Но ако там не беше имало лежащ отдолу миазъм, тогава не би имало свърхнаселение и нужда от война или епидемии.

М.Б. Продължавайки същата тема, може ли да споделиш с нас своите мисли за хомеопрофилактиката.

Д.Ш. Хомеопрофилактиката определено работи. Тя е била използвана през цялата ни история или нека да кажа през първите 100 години от нашата история и след това е била дискредитирана. Хората не са така сигурни в това сега, но в миналото те са могли да кажат similar similibus preventur (подобното предпазва от подобното). По-лесно е да предотвратиш болест, отколкото да излекуваш болест. Ние имаме тази практика да даваме профилактично хомеопатични лекарства, но това не е просто да се дава лекарство, направено от ваксина за коклюш и ваксина за тетанус. Това е най-нисшата форма на профилактика и не съответства на хомеопатичния начин на мислене.
Така че кога профилактиката е позволена? Когато има ясна и застрашаваща ни опасност. Това е, когато наистина идва епидемия. Сега ако се появи епидемия от холера, деца могат да умрат за четири часа. Нямате време да лекувате всеки. Имате нужда да упражните контрол върху епидемията. Така че вие ще искате да дадете лекарство за профилактика. Едно време в селата с хомеопат имало 10% или по-малко процента смъртност в сравнение със селата без хомеопат и само на алопатична помощ, които са били с 60-90% смъртност. И много от това се е дължало на профилактиката.
Кое лекарство би трябвало да бъде използвано за профилактиката? Най-доброто лекарство, което може да се използва, е настоящият Genus epidemicus. Намерете епидемичното лекарство; вие знаете какво работи при повечето хора. Това работи най-добре. Следващото най-добро е да дадете общото лекарство за тази болест, като Drosera за магарешка кашлица или Pulsatilla за заушка. Следващото най-добро е да дадете нозод като напр. Pertussin. Най-малко хомеопатичното от всички възможности е да следвате алопатичната парадигма за ваксините, като давате лекарства, приготвени от ваксини рутинно според алопатичната ваксинационна програма. Това вече клони към конвенционална медицина. Някои хора отиват на хомеопат и казват, че те се нуждаят от профилактично лекарство за магарешка кашлица за бебе на 3 месеца. Това не е хомеопатия. Трябва да има ясно определена опасност и тогава ще може да предотвратите да не се разрази и най-страшната епидемия.
Вие може да бъдете по-малко точни с лекарството за профилактика в сравнение със случая, когато хората са наистина болни. Това е, защото вие им давата предварителна информация. Това е като даването на вътрешна информация на стоковия пазар. Казвате, “абе, виж, нещо се кани да се случи тук.”. То може да се случи или да не се случи. Ние не знаем точно какво, но трябва да сме готови в тази област. Когато болестта е тук, жизнеността е ниска и болестта е силна и вече е обхванала организма, така че е необходимо да сме по-прецизни.
М.Б. Има някои изследвания върху изпозването на хомеопрофилактиката в условия, които не са в истинския смисъл на думата епидемични понастоящем ... а само спорадични. Това е като да се прави хомеопатична ваксинация, като да се дава Diphtherinum за дифтерия, Variolinum за едра шарка и т.н. Има някои изследвания върху това от Айзък Голдън от Австралия.
Д.Ш. Може би това работи, но аз не мога да кажа. Не съм видял разработката. Опасно е в хомеопатията да казваме, че нещо работи, защото хирургията работи, акупунктурата работи, остеопатията работи, хомеопатията работи..., всичко работи. “Че работи” не е начинът, по който се определят нещата. Ние трябва да имаме идея откъде тръгваме и къде отиваме.
Даването на куп лекарства, за да се предпази пациента да не хване различни несъществуващи болести, водени само от страх, това е точно като алопатия. На теория може да ви хване тетанус, може да банкрутирате, може да ви хване СПИН и може да се разведете. Вие може да се опитате да се ваксинирате срещу всичко това. Това не е здравословен подход към живота. Необходимо е да работим позитивно за здраве, а не чрез страхлива мимикрия на алопатичните процедури.
Второ, ако тези болести не съществуват, тогава защо да го правим? Как ще знаете, че когато давате тези лекарства, вие не получавате доказване на всяко от тях? Ханеман казва в пар. 156, 256. че ако дадете лекарство и ако то не е точно, вие ще получите доказване. Така че давате Diptherinum и след две седмици... детето развива кашлица и дислексия. Вие не бихте свързали това с лекарството. Вашият изследовател не търси симптоми на доказване. Хората виждат само това, което търсят. С тези така наречени “ваксинации” само добавяте много стрес в организма. Вие се опитвате да предотвратите несъществуваща дифтерия и можете да получите доказване. Снемал ли е изследователят пълния случай ежедневно или седмично като проследяване, за да бъде убеден, че това не е доказване?

 М.Б. Аз съм обсъждал това с Айзък и той е давал тези нозоди във високи потенции и не е забелязал никакви симптом на доказване.
Д.Ш. Съгласно хомеопатичната философия, която аз съм проверил хиляди пъти на практика, всяко лекарство, което е подобно, но не е достатъчно подобно, предизвиква доказване. Сега в практиката  ние знаем, че не всички лекарства, които са били дадени, са симилимуми или дори подобни, но повечето практикуващи не забелязват доказвания, докато те не са наясно с философията. Пациентът идва след шест седмици и е направил кожен обрив и хомеопатът мисли, че това е влошаване. Те получават диария и казват, че това е лечебна криза. Дават Phosphorus и пациентът получава кървене от носа и те дори забравят да свържат това с лекарството. Или след лекарството пациентът е раздразнителен за три дни. Никой не го свързва с доказването. Сега ако дадете Diphtherinum на 20 човека няма начин това лекарство да е симилимум или дори подобно лекарство за всички тези хора. Няма шанс дори едно на 10 милиона. Следователно вие ще направите доказване, за това няма никакво съмнение. Така че аз се съмнявам, че той е имал ежедневни супервизии и е снемал целия случай.

Нека да ви кажа за един опит, от който научих много. Когато доказвах Hydrogen за първи път, аз не знаех много за доказванията. След три дни всички студенти казаха, че нищо не се е случило. Аз си казах, как би могло да се случи това? Ханеман казва в пар. 32, че когато давате лекарство, всеки път ще се случва нещо, вие трябва да направите доказване. Така че тогава аз казах, добре, ще изпратя всеки един от вас със супервайзор да премине през случая. Аз чаках. Два часа по-късно те всичките се върнаха и казаха “О, Боже мой! Ние получихме всички тези симптоми, но изобщо не ги бяхме забелязали”. Хората не забелязват симптомите на доказване лесно. Те наистина не виждат промени, докато те не са супервизирани. Първо, те не правят връзка дали просто са имали лош ден, нервен ден или настинка с вземането на лекарството. И второ, те са част от доказването, така че те не могат в действителност да усетят, че те се променят. Така че, когато осъзнах това, разбрах, че при доказване се нуждаете от ежедневни супервизии, които Ханеман разбира се е правел от самото начало. Без тази супервизия, доказващите казват, че няма доказване, че нищо не се случва, те очакват нещо голямо със звънци и свирки. Витулкас направи доказване на Hydrogen, за да види дали той работи или не. Той получи осем симптома, а аз получих 1000. Така че тогава те се изправиха и казаха “Твоето доказване е 10000 процента свърхдоказване” и аз казах “Не, вашето доказване е 10000 процента по-малко доказано, защото моето доказване е било клинично проверено в стотици случаи”.
М.Б. Имало ли е разлика в методологията, така че да доведе то тази разлика в броя симптоми?

Д.Ш. Определено! Първата разлика е ежедневната супервизия. Супервизията прави доказването, защото ако вие не супервизирате, няма да получите нищо. При доказването на Витулкас той е помолил доказващите “Напишете доклад след един месец” и всички написали, че нищо не се е случило. Никой не би забелязал или не би си спомнил малките детайли без супервизия.
Доказванията са деликатна фина работа. Обикновено не получавате шумни резултати. Понякога и това се случва, както аз напоследък получих сърдечен пристъп от доказването, което последно правих и това наистина беше лошо. Но аз съм направил почти 30 доказвания и такова нещо не е обичайното, нормата. Ако някой не гледа, вие няма да забележите по-голямата част от доказването. Така че аз не бих приел тази идея, че даването на лекарства с цел ваксинация не водят до симптоми на доказване. Ако реша да дам Morbilinum на 10 човека, бих ли получил доказване? Ако хомеопатията работи, да, ще получим! Моят опит с доказванията показва, че бих получил. Така че ако някой даде на 10 деца Morbilinum като ваксинация, как той не би получил доказване? Той би получил! Но той не е проверявал внимателно за симптоми на доказване. Сега, ако продължите да давате на този човек Diptherinum или други нозоди..., кой знае до какво объркване може да доведете жизнената сила само за да предотвратите болест, която не съществува като неминуема заплаха.
Ние би трябвало да сме наясно, че хомеопатичната профилактика в действителност работи понеже тя предизвиква доказване. Няма ли доказване означава, че няма защита. Ако един човек от групата е с конституция Morbilinum, този човек ще бъде излекуван. Всички останали ще го докажат. Да се предизвиква доказване на Morbilinum е добре, ако има ясна съществуваща в момента опасност от такава епидемия. В противен случай това не е необходимо и е опасно.
Схващането, че ние ще предотвратим всички болести, само по себе си крие проблем. В хомеопатията ние казваме, че искаме да елиминираме възприемчивостта и най-добрият начин да елиминираме възприемчивостта е да дадем подобното лекарство.

Но сега аз искам да кажа нещо противоположно, нещо в друга посока. Някои хомеопати също мислят, че ако те дадат симилимума на даден човек, той ще бъде имунизиран за всички болести. Пациентът отива в страна с малария, жълта теска или тиф и те му дават симилимума и си представят, че той ще стане като супермен..., нищо не би му се случило. Това не е случаят. Това, което ще се случи, е, че ако те са имали 52% възприемчивост към малария, сега те ще имат 45% възприемчивост към малария. Маларията все още може да ги засегне. Не става така – веднъж след като си си взел твоя така наречен чудодеен симилимум, нищо никога няма да ти се случи. Един симилимум не дава доживотен имунитет към всичко. Вие знете, че тези болести са много мощни и те не могат да бъдат възпрени дори да имате най-доброто конституционално лечение. То само намалява вероятността да ги хванете. Същото нещо се случва с рака. Хората казват “Как става така, че той е бил на хомеопатично лечение за пет години и сега има рак?” Защото пет години хомеопатия не означават, че вие не можете да хванете никаква болест. Това просто намалява шанса от 70% на 60% на 40%.
М.Б. Но вие все пак можете да се раболеете.
Д.Ш. Да, вие можете да я хванете. За да бъде сведена възприемчивостта до нула ще бъде необходимо много поколения да се лекуват успешно конституционално. И ако имате нулева възприемчивст, аз не мисля, че ще искате да се връщате отново на тази планета.
М.Б. Нека да ви попитам за доказванията. Сега ние виждаме в доказванията много умствени симптоми. В старите доказвания, направени от нашите учители като Ханеман, Херинг, Ален, няма толкова много данни за умствените и емоционалните аспекти. Има много физически, общи, модалности, съпътстващи, частни и общи симптоми. Но сега количеството на умствените и емоционалните симптоми е невероятно. Всъщност има проведени доказвания, които едва-едва имат някакви физически симптоми, а книгите са пълни с умствени симптоми. Защо става така?

 Д.Ш. Това е много добър въпрос. И в частност аз съм обвиняван за такова нещо. Когато доказвах Scorpion и Hydrogen. и Chocolate, и ранните лекарства, вече се придаваше голямо значение на умствените симптоми. И това отчасти се дължи на идеята, че когато имате чук, всичко изглежда като пирон. Напоследък хората се интересуват повече от умствени симптоми. Това е, което търсят, така че те го намират. Разбира се, доброто доказване ще има пълен набор от симптоми. Ако доказване има само умствени симптоми, то е непълно. Но пропорцията е променена. Освен нашите предразсъдъци, сега ние гледаме на ума много по-отблизо. Ако хората някога са казвали “раздразнителен”, сега ние ще намерим много по-точно описание. Последното отчасти се дължи отново на мен, напр. “Аз се събудих сутринта и щях да експлодирам, скарах се с жена ми, креснах на децата, викнах на кучето и ритнах котката ми.” В онези времена те не биха го описали по този начин. Така че ние вземаме същата идея и я описваме в повече детайли. Това има предимства и недостатъци. Предимството е, че в старите доказвания, когато пациентът е казвал, че е раздразнителен, той всъщност е бил тревожен. Какво бихме могли да направим с това? В Речника на Кларк умствените симптоми са безполезни, като напр.: раздразнителен, много раздразнителен, тревожен и др. Не можете да използвате това. Но ако вие знаете, че този човек е раздразнителен и е ритнал котката си или че човекът е раздранителен и отговаря рязко и гневно – това има значение. Вие получавате езика, вие получавате по-фин и по-точен вариант и това прави по-лесно предписанието. Напр., ако моето доказване на Damselfly хората казват, аз съм раздразнителен и отговарям гневно на хората и аз съм разглеждал случаи, когато хората казват, че отговарят рязко и гневно и Damselfly работи. Така че това е вярна концепция. И е много по-точно, и доказванията имат много повече цвят и те са триизмерни. Простият език на доказващия, идиомите и изразите са много важни за точните доказвания и предписания.
М.Б. Но аз не мисля, че всички пациенти стигат до това ниво ... нивото на усещане и жестове ... откъдето вие можете да изведете темата, идеята.
Д.Ш. Да, те не достигат.

М.Б. Да, но тази информация често липсва в съвременните доказвания. Вие може да достигнете до Sulphur, виждайки червените отвори или по влошаването в 11 ч. преди обяд или по умствените симптоми на пациента, чрез разбиране на ключовата делюзия или подлежащото усещане. Но не всеки пациент минава на това ниво на делюзии и усещания, така че къде са тези основни физически симптоми, които са ядрото на лекарството?
Д.Ш. Те трябва да са тук. И ако погледнете в моите доказвания, те са тук – частните и съпътстващите симптоми, модалностите, имената на болестите..., те са тук. Това е първото и най-важното нещо и тогава бихте могли да се изкачвате нагоре по степените на уточняване и усложняване – в простия език на лекарството, в делюзиите, в усещанията. Колкото е по-триизмерно доказването, толкова по-добре. Но е необходимо да имате първо конкретните неща – червената уста, напукания език, желание за сол и всякаква друга информация от този вид. Аз имам всичко това в моите доказвания.
Сега имам записи на всичките доказващи и е удивително да виждаш същите идиоми, същите жестове и същите изрази. Но без солидна основа, всичко това е като глава без тяло. Така че аз съм напълно съгласен, че всичките нива са необходими. Аз вярвам, че съвременните доказвания са по-добри от старите доказвания, защото вие можете да видите картината по-ясно, в повече посоки, многомерна. Но аз не мога да кажа същото за всички доказвания. Сега има много лоши доказвания, доказвания само с умствени симптоми, само празна информация без нещо съществено и конкретно. Това е доказване от много лошо качество според мен. От друга страна, ако доказванията не са редактирани добре, вие получавате много допълнителна информация, която е безполезна, като: “Аз се събудих сутринта, отидох до супермаркета, приятелят ми се обади, аз вдигнах телефона.” Кой може да използва това? Става прекалено трудно да четеш и да разбереш какво се случва. Това е прекалено. И за да станат нещата по-лоши, те реперторизират всичко и ние имаме много безполезна информация в реперториума.
Другият проблем е с лошото редактиране, доказванията не са редактирани във формат “Като един човек”. Те са представени като Доказващ 1, ден 1,2,3, Доказващ 2, ден 1, 2, 3. Това затруднява възприемането на картината.
М.Б. Как вие филтрирате случайния шум? Също, какво правим с прекаленото много рубрики от нови лекарства, вкарани в нашите реперториуми? Като Bambusa или Vanilla, които излизат сред първите лекарства при всяка реперторизация сега.
Д.Ш. Първо, как да филтрираме шума. Моята философия е, че първоначално вие трябва да кажете да на всичко. Защото никога не знаете. В моето доказване на Chocolate един доказващ имаше желание да отиде в провинцията. Аз си помислих “Всеки би искал да отиде в провинцията”. Да се изхвърли. Едва когато събрах всичките симптоми, аз видях друг доказващ, казващ “Аз искам да отида извън града”, друг казваше “Аз искам да отида близо до дървета”. Друг един казваше: “Имам нужда от девствени гори”. Внезапно аз си помислих: “Ето! Погледни това!” Аз не бих могъл да видя това, докато не събрах всичките неща заедно. Така че аз не мога да филтрирам шума на ниво доказващ, защото вие никога не знаете кое е важно, докато не получите тоталността. Но може да направите бележка, ако се съмнявате за определен симптом. Веднъж след като сте събрали тоталността и съберете всичко заедно като един човек, тогава трябва да започнете да правите подбор. Първо изхвърляте всичкия боклук като “Аз вдигнах телефона”, “Аз се събудих сутринта”. След това започвате да изхвърляте това, което е много общо или съмнително или което се дължи на някакъв външен фактор. Вие трябва да започнете да подкастряте и това наистина е фина работа да решите какво да оставите вътре и какво да изхвърлите. В първото издание на моята книга Dynamics and Methodology of Provings аз бях написал “Ако се съмнявате, го изхвърлете”. Във второто издание го промених на “Ако се съмнявате, го оставете”. И това е било мнението на старите учители, Ханеман, Херинг и др. – вие никога не знаете какво би могло в действителност да се окаже значимо. Аз съм го виждам много пъти – симптоми, които съм мислел, че са шум, са се доказали като съществени. Симптоми, които съм мислел за безполезни, са се оказали клинично значими.
Досега съм разбрал, че много хора гледат на доказванията като 100% пълно и окончателно досие на лекарството, че те съдържат всичко от лекарството, нито повече, нито по-малко. Това са предимно по-научно мислещите хомеопати. Те съпоставят доказванията с клиничните изследвания и следователно ги мислят за нещо абсолютно. Те мислят “Това е пълното лекарство”. Но това не може да бъде така. Доказването е просто едно предложение за материя медика. В най-добрия случай всяко доказване може да бъде до 80-90% коректно, винаги има някакъв шум. Не можете да го избегнете. Понякога не можете да разберете дали доказващият е имал главоболие, защото е изял нещо или това се дължи на доказването.

Второто нещо – представете си, че правя доказване на Dama dama, което е светлокафяв елен. Получили сме картината. След два месеца жена ми идва и казва, че иска също да доказва лекарство, така че аз й давам Dama dama. По време на доказването тя се променя напълно и започва да рисува страната на ваната с малки рибки за 8 часа. Моята жена никога  не е рисувала преди, тя не обича да рисува. И определено не би могла да прави това в продължение на осем часа върху ваната. А разви фина преценка за изкуството, която никога преди това не е имала. Тя не е префинен познавач и внезапно искаше да изхвърли всички картини от къщи, казвайки, че това е боклук – картините, които тя беше избирала. Сега това е клинично потвърдено, аз съм виждал пациенти с подобно желание да рисуват и с много фин артистичен вкус, които са много добре с Dama dama според тези и други индикации! Така че ако тя не беше в доказването, ние не бихме могли да имаме този аспект, което означава, че оригиналните документи не биха били цялото лекарство. С всеки доказващ ние добавяме или изваждаме от доказването, резултатът ще се промени, така че никога не можете да кажете, че доказването е окончателната 100% картина на лекарството. Но това е най-добрата основа за, да се започне да се създава материя медика, няма нищо, което да е по-близко до това!
Така че след всяко доказване, което вие имате, картината се променя. Не можете да кажете, че това е пълен окончателен 100% документ. Можете да го представите пред хомеопатичната общност и да кажете “Вижте, това е, което аз получих от първата фаза”. Така че го оставете, нека да се потвърди, нека да се види какво е значимо и какво е незначително за 5 до 10 години. Защото някои хора са с по-научно мислене, те се опитват да го направят толкова научно стегнато, че те могат да изпуснат много важни симптоми, защото се тревожат толкова много, че в доказването ще влезе нещо, което не принадлежи на лекарството. Те губят много повече от това, което те придобиват. Те филтрират толкова много и толкова рано, а това не е фазата на крайния филтър. Резултатът е, че тези свръхнаучни доказвания са плоски, едномерни и безполезни.
М.Б. Жена ти ли е Доказващ No 32?
Д.Ш. Не, това е моят вълшебен доказващ, тя доказва на много дълбоко ниво на субстанцията, на CM ниво. Моята жена също е чудесен доказващ, но на друго ниво. Тя изважда емоционалната страна. Всеки доказващ доказва на различно ниво, в различни области или афинитети на съществуването и всички те са ценни и значими.

Сега аз искам да отговоря на твоя втори въпрос. Въпросът за реперториума. Проблемът е, че организаторите на доказването се опитват да го реперторизират сами. Те искат да го дадат на реперториумите, защото те са оправдано горди със своите доказвания. Те започват да реперторизират и реперторизират всичко..., всяка чертичка буквата “t” и всяка точка на “i”, всеки малък симптом. Резултатът е, че те заливат реперториума с нови дребни и непотвърдени симптоми. Следователно получавате диспропорция в баланса на лекарството, новите доказвания са свръхпредставени. Аз направих същата грешка с Hydrogen. И внезапно видях, че всеки случай, който реперторизирам, излиза Hydrogen. Върнах се назад и редуцирах всичките симптоми с една степен и отстраних всичко, за което не бях сигурен. Оттогава моята политика за добавяне на нови доказвания в реперториума е да се използва само минимално количество на определени и значими симптоми, така че хората да могат да използват лекарството, докато ние натрупаме познание за него. Ако не го добавим към реперториума, лекарството никога не би било използвано, но ако добавим прекалено много, това е непропорционално. Би трябвало да добавяме главните симптоми и след това да разширяваме на базата на клиничен опит и проверка.

Същият проблем от различна гледна точка се получава, когато организаторите на доказването изпращат доказванията на фирмите, които издават реперториуми, за да направят реперторизация. Предимството на тези фирми е, че те имат много добро познание върху реперториума, но не разбират доказванията в дълбочина. Така че те вземат всеки симптом и го реперторизират. Резултатът е същият. Следователно аз съм пригодил нов метод, където аз маркирам всички симптоми, които смятам, че са подходящи за реперториума и давам това на фирмата за реперторизация. Не го правя сам, защото тези фирми за реперториуми  познават реперториума много по-добре от мен, те са експерти. Но аз имам рабиране за доказването, какво е важно и какво е ясно и определено в доказването. Това има нужда от коопериране и е необходимо да се задържи в минимални размери. Така че виждате моите по-късни доказвания като Germanium или Neon или Haliaeetus не биха излезли всеки път при реперторизация. Вие ще ги получите като резултат само отвреме навреме. Ако те се появяват, това е в добро съотношение. След години аз добавям потвърждения, доизграждам ги.
М.Б. Мисля, че ти също изграждаш база данни за всички доказвания на уебсайт. Може ли да ни кажеш нещо за този проект?

Д.Ш. Много интересни неща се случват в света на доказванията. От много години имаме база данни на моя сайт, където организаторите на доказване регистрират информация за доказванията им и данни за контакт. Преобразувахме базата данни за доказванията на www.provings.com и ежедневно регистрираме нови доказвания – сега те са над 700. Ако някой направи ново доказване е важно да го регистрира, така че всеки да знае, че тези хора са го направили. Ние също имаме възможност да качваме целия текст на доказването, така че много доказания вие можете да прочетете онлайн. Така че аз апелирам към тези, които правят доказвания, да регистрират и дори да качват техните доказвания на сайта.
Минаха 11 години, откакто публикувах първото издание на The Dynamics and Methodology of Homoeopathic Provings и е чудесно да се види колко много доказвания се правят на една и съща основа.
М.Б. Друг проблем, с който често се сблъскваме напоследък, е,че произходът а лекарството и свързаната с него митология често се проектира върху доказването. Така че дали това е правилен подход? Вземаме книга за доказване и половината книга е за представата за лекарството, а не върху доказването. И дори симптомите се анализират съобразно тази представа.

Д.Ш. Съгласен съм, това е голям проблем. Въпросът е дали това е правилно или погрешно зависи от последователността. Не би трябвало да пренебрегваме субстанцията, както някои хомеопати съветват. Разбира се за нас е необходимо да знаем, че Lachesis произлиза от змия и това е голяма степен съответства на разбирането на лекарството. Грешката, която често се прави, е гледната точка, последователността. Нека да приемем, че някой прави доказване на тигър. И сега те си мислят тигър и те гледат на доказването през очилата на тигъра и неговатата митология и те подчертават всичко, което изглежда като тигър. Те правят това основна тема, като напр. “Не е ли чудесно, че пациентът има сънища за тигър, иска да скочи и носи пижама на раета?” Те са очаровани от факта, че източникът на лекарството се проявява в доказването, но това поражда истински опростенческа и повърхностна “сигнатурна” представа за хомеопатията. Грешката е да се разглежда доказването през очите на източника, би трябвало да има друг път наоколо. Вие гледате през доказването като първичен фактор. Първо изучете доказването и разберете неговото послание и след това се опитайте да разберете по-дълбоките аспекти на източника посредством това разбиране. Може би вие ще намерите някои симптоми, които съответстват на източника и това е интересно, но в действителност не е най-интересното. Това, което е много по-увлекателно, са симптомите, които не съвпадат непосредствено с източника, аналогиите, които се виждат, неочакваното е далеч по-интересно от очакваното. Това е царството на аналогията и хомеопатията в най-дълбока степен е свят на аналогиите. Като таралежа при Chocolate. Ние не можем да пренебрегнем източника, защото ако доказвате тигър, това има своето значение, но е необходимо да изучим по-дълбоките аспекти. Зависи откъде започвате в своя анализ. Така че когато аз получа такива доказвания, това леко ме отчайва, защото то е толкова предсказуемо, ние не научаваме по-дълбоките аспекти.
М.Б. И тази тема тогава може да бъде разширена към семействата и царствата.

Д.Ш. Царството е хубава идея и аз съм сигурен, че това работи на определено ниво. Но това не е най-висшата форма на хомеопатия, това ни ограничава обратно към сигнатурата. Аз го намирам за ограничаващо и стягащо. Смятам, че това пренебрегва по-високата потенция на усещане, аспекти, които излизат извън обсега на царствата, света на простата субстанция, където всичките царства се смесват. Защо орелът се появява при Helium, леопардът при Krypton, тигъра при Adamas, таралежът при Chocolate, птицечовката при Brassica? Защо при Thuja излизат животни в корема, защо се появяват плъхове при Calcarea? Защо Tarantula вижда цветовете на растенията? Защото има кръстосана аналогия между царствата, не мисля, че небето е разделено на животни, растения и минерали. Всичко е смесено в спиралата на информация, в записите на Акаши. Ние работим в света на аналогията. При хомеопатията става въпрос за аналогия и това е нейната велика сила.

В действителност аз предпочитам да дам нещо от различно царство вместо това, на което прилича пациента. Ако пациента влезе и лае като куче, и иска да ви ухапе, ръмжи и е агресивен, и има слюноотделяне, какво ще му дадете? За мен това изглежда като Belladonna или Hyoscyamus. Аз не бих му дал  Lyssin. Доказването на Lyssin е много различно. Това означава, че много растения изваждат на повърхността животни, много животни водят до растения. Ако погледнете рубрики като violent (бесен, буен), escape (избягвам), suspicious (подозрителен) и jealous (ревнив), вие ще видите, че ще излязат и растения и минерали.
М.Б. Вероятно повече растения.
Д.Ш. Предимно растения, след това минерали и много малко животни! Така че е прекалено опростенчески да кажете, че “това е това” и то представя животинското царство. Както казах, аз предпочитам “това” да е от друго царство, защото играта на хомеопатията е аналогията. Изопатията е много слаба форма на хомеопатията и има причини да е така. Например, ако тук има жена, която седи и аз й кажа “Твоята коса е кафява, твоите устни са червени и твоя нос има чудесен 90 градусов ъгъл”, тя няма да бъде много впечатлена. Но ако кажа “Твоята коса е като есенни листа, твоите очи са като бадемови езера и твоята уста е като розов цвят”, това би могло да я заинтригува. Хомеопатията е аналогия, като поезията, изкуството и музиката, тя работи като се даде нещо различно, а не същото нещо. Това е, което прави хомеопатията мощна и дълбока, защото аналогията е по-силна от същото нещо. Аз не казвам, че ако като цяло вие имате подозрителна природа, агресивно поведение и т.н., тогава животинско лекарство не би работило. То ще работи точно както много нива на подобие работят в хомеопатията. Но в действителност, използвайки по-далечна аналогия, вие ще получите по-дълбок отговор, защото вие се придвижвате по-нататък – от изопатия към хомеопатия.
М.Б. Има толкова голямо разнообразие от енергийни нива дори във всяко царство... както не всяко растение е гъвкаво, не всяко растение е чувствително. Не всяко животно е бързо. Като напр. ленивецът, най-бавното животно?
Д.Ш. Съвършено вярно. Много минерали са също толкова чувствителни като растенията, много минерали са агресивни като животни, много животни имат растителни характеристики.

Нека да дам друг пример, който е свързан с царствата. Ние току що направихме доказване с моя клас в Минесота. Имаше такава теория и някои хора казаха, че ако водещият доказването знае субстанцията, той ще я предаде на другите чрез своето съзнание. Аз казах, да, аз няма да знам субстанцията. Аз избрах три лекарства – едно животинско, едно минерално и едно растение и лекарството за доказване е избрано случайно от фармацевта, без моето знание. След доказването чух всички истории на доказващите и попитах “Вие видяхте доказването и чухте историите. Сега ми кажете към кое царство мислите, че принадлежи лекарството. 70% казаха минерално, 30% животинско. Нито един не каза растение. Излезе, че лекарството е било див орис.

Във всички мои доказвания рядко съм виждал доказващи да познаят субстанцията или дори царството правилно. Така че ако доказващите не могат да познаят какво е това, как може да го познаете правилно при някой случай. Доказванията изваждат наяве нов свят на образи, не това, което ние очакване.

Това е едно нещо, което аз харесвам в доказванията, когато вие извадите наяве животното от растението или растение от животното. Точно както вътре във всеки мъж има жена и вътре във всяка жена има мъж. Аз мисля, че вътре във всяко растение има животно, вътре във всяко животно има растение, вътре във всеки минерал има растение и животно – всички те имат многообразие от противоположна информация вътре в себе си. Това е причината резултатите, което излизат от доказването, винаги да ни изненадват.
Така ча, ако искате да наречете хомеопатията наука, започнете с доказване, без очаквания или предразсъдъци, без надежда, че това ще “покаже субстанцията”. След това изградете това доказване, синтезирайте го до това “да изглежда като един човек”, усетете скритите значения. Работете с това клинично, направете картина. Изхвърлете симптомите, които не съответстват. След това направете по-добра картина. След това направете най-добрата материя медика.
Мога да разбера, че хората гледат за кратък път за намирането на нови лекарства, защото може би ние нямаме достатъчно лекарства. Но тези кратки пътища би трябвало да се използват внимателно, преките пътища често са се доказали, че се оказват накрая дългият труден път.
М.Б. Напоследък аз обсъждах доказванията с Ян. Попитах го, защо не се потвърждава чрез доказванията това, което е било предсказано синтетично, и той каза някои неща. От една страна, той се позава на теб, че ти си доказал някои от лекарствата от периодичната таблица и си намерил симптоми, които потвърждават това, което той е синтезирал. И каза, че не вярва, че доказванията са нещо, което трябва да се прави, защото те отнемат много време и има много шум в тях. И няма начин да решиш кое е шум и кое е реален симптом.

Д.Ш. Аз ще започна с това, че високо ценя и много уважавам Ян и неговата работа и посветеност, но съвсем не съм съгласен с тези твърдения. Първо, защото за доказванията е необходимо много време, не означава, че не би трябвало да правим доказвания. Това, което ние правим сега, е за поколенията след нас и ако ние не градим на здрава солидна основа, къде бихме били? Когато това стане част от лечебното изкуство, фактът, че доказванията отнемат много време, не би трябвало да има значение. Ние сме получили нашата материя медика, нашето наследство от предците си, от тяхната усилна работа, страдания и време и единственото правилно нещо е и ние да продължим по същия начин.

Второ, Ян е изградил цялата своя хипотеза на базата на доказвания. Ако нямаше доказванията на Aurum, Sulphur, Calcarea, Ferrum, Magnesia и др., той не би могъл да изгради материята медика, която е направил. Също така е истина, че аз съм му дал много от моите доказвания, за да му помогнат в неговата работа и се радвам, че съм го направил. Но ние не би трябвало да хвърляме камъни в кладенеца, от които пием вода.

Трето, картините, които Ян представя, точни или неточни, са само много малък процент от това, което излиза при доказването, само част. И докато моите доказвания понякога потвърждават неговите открития, аз не мога да кажа, че неговите заключение потвърждават повече от една малка част от доказването. Той би могъл да даде хипотетична есенция на Krypton, която е интересна и полезна, но това е много ограничено и отделен аспект от пълната картина. Тя се върти само около стадиите на Периодичната таблица и това е само малка част от живота. Когато правите доказване, вие получаванет картина, която е много по-точна, комплексна и многомерна.
Аз съм сравнявал моите доказвания с картините на Ян. Не може да се прави сравнение с дълбочината, размаха и точността на доказването. Това по никакъв начин не омаловажава работата на Ян, която аз ценя, но не мога да приема неговото пренебрежение към доказванията, това ме изненадва. Полезно е да се имат неговите идеи, ако нямате доказването. Например, когато искате да дадете Zirconium. Мислите си, че някой пациент се нуждае от него. Няма доказване, така че аз бих се обърнал към разработката на Ян и това е страхотно. Но наскоро видях ново доказване на Zirconium от Андреас Бьорндал от Норвегия, което извисява разбирането за лекарството в много отношения, много по-задълбочена и широка картина.
По отношение на шума, означаващ случайни симптоми, които са се случили по време на доказването и не принадлежат към него, това е дребен проблем. Шумът е само много малък процент от симптомите. От моите 30 доказвания аз не съм открил шумът да е проблем. В действителност е точно обратното. Много симптоми, които аз си мислех, че са били шум, впоследствие са се потвърдили като много значими. Вие може да елиминирате по-голямата част от шума по време на процеса на филтриране. Има много повече шум в случаите, отколкото в доказванията.
Вече след като се направили доказването вие не може да сравните качеството на информацията. Без доказване не бихте взели някои странни, редки и особени симптоми, защото няма начин да познаете това! Без тази информация е трудно да бъдат използвани лекарствата. Хомеопатите днес търсят обобщения, като царствата или периодичната таблица или растителни семейства, различни класификации, които са обобщения. Но колкото повече обобщавате, толкова по-малко индивидуални, странни и особени симпоми вие ще вземате. Странният симптом е такъв, който имат само малко хора. При генерализацията вие ще вземете само общия знаменател и ще изгубите тази важна информация. Аз не казвам, че обобщението не би трябвало да се прави, но да се твърди, че това е единственият път напред и ние би трябвало да пренебрегнем доказванията, е късогледство. Би трябвало да има балансирана хармония между обобщението и индивидуалното и уникалното доказване.
Аз не бих могъл да се досетя, че Pomegranate прави голям херпес на устните или се чувства, че е светец. Не бих могъл да позная, че Sapphire ще си представя папагали или че Plutonium ще има делюзия за прилепи и обилно кървене от носа, което те искат да изпият. Това е странно, рядко и особено.
Ян веднъж каза на една конференция, че доказванията не са точни и даде за пример доказването на Lycopodium, за което той твърдеше, че в него няма “dictatorial” (диктаторско поведение). Но това е подвеждащо. Първо на първо в доказването на Lycopodium се казва, че той е “reproachful, presumptuous and imperious” (укорителен, нахален, арогантен и властен), което е същото като dictatorial. Второ, фактът, че хората не познават и не използват оригиналното доказване на Lycopodium не означава, че то е невярно. Някои хомеопати могат да използват съвременната есенция на Lycopodium, но това не обезценява доказването. Ако те не са чели или предписвали върху доказването, как биха могли да знаят, че то е невярно? И трето, никога не би имало съвременната представа за Lycopodium, ако не бяхме имали оригиналното доказване, за да ни послужи на първо време за основа.
Отново, според мен, това е въпрос на последователност. Аз не казвам доказването е единственото нещо. Аз обичам да използвам всички източници на информация. Аз съм съгласен с това, което каза Масимо на конференцията, ние би трябвало да използваме доказването, източника, митологията, клиничния опит, хипотезите, семействата – всичко това трябва да бъде използвано и аз го правя. Но тук има последователност и тази последователност е много по-добра, ако градим върху солидна основа. Доказване, след това разбиране на доказването и след това да се добави всичко останало. Ако вие започнете на нестабилна основа, клатушкайки се, вие можете да отидете навсякъде и да създадете каквато картина си искате.
И също така доказванията са нашата традиция. Ние сме наука, която се гради върху доказвания. Хомеопатията е шаманска медицина и един от принципите е да опитвате върху себе си своето собствено лекарство. Херинг казва, че не може да считате себе си за хомеопат без да сте участвали в доказване, и аз съм съгласен. Това е начинът да научим, за себе си, за лекарствата, за природата, за света.
М.Б. Друго ново нещо, което често виждаме напоследък при преценка на конференции и семинари, и то е, че начинът, по който пациентът реагира е свързан с източника на лекарството. Като пациентът “се спуска като тигър” или “литва като орел”. Така че виждал ли си подобна промяна на жестовете и движенията по време на доказванията или това е твърде вторично.
Д.Ш. Понякога го виждам. Например при доказването на Eagle виждате желание да лети, желание да е на върха на планината, сънища за летене и др. Работата е, че аз не мисля, че това е най-интересната информация. Тя е интересна, но не е от първостепенна важност. Всичко, което може да направите, е да кажете “О-о, доказването може да произведе същата картина като животното”. Това, от което се интересувам, е това, което НЕ съм очаквал. Например Eagle предизвиква удивителна проекция на добро и зло, има сънища за влакове и омагьосващ интерес към паралелните линии, той има обсесивно-компулсивно поведение. Аз не съм очаквал тези неща, така че те представляват интерес за мен. Иначе защо бих правил доказване. Просто за да докажа, че лекарствата могат да изведат същите неща като източника? Аз вече го знам.
М.Б. Аз съм виждал такова използване на отделна част от животното при доказване на лекарството. Те просто вземат тази част от животното, която най-лесно може да се вземе, потенцират я и я дават на пациента. Но не би ли имало разлика в доказванията ако ние доказваме урина от тигър, мляко от тигър, кост от тигър или целия тигър.
Д.Ш. Определено. Това са отделни доказвания. Аз знам това от много опити. Например има доказвания на два орела и те са много различни. Едното направих аз от кръвта и другото от перо беше направено от Дивия Чабра. Използваната част води до голяма разлика. Това се отнася също и за растенията – доказването е много ралзично, когато използвате корена или листата. Това е един от проблемите при семействата. Ако някои от лекарствата в семейството са направени от корен на растението, а други – от стеблото или цветовете, или плода, според мен това е по-голяма разлика, отколкото е семейството и вие ще може да видите истинската картина чрез доказване. Вземете Phytolacca като пример. Това е едно от моите доказвания, публикувано в Dynamic Materia Medica of Syphilis. Ако го изучите, ще откриете много теми, свързани с корените и тя е много различна от другите лекарства в семейството.
М.Б. А как стои въпросът с темите от живота. Можем ли да извадим лекарството  извън житейските теми? Например, ако пациентката е имала проблем с нейната майка, ще дадете муриатикум. Ако има проблеми, свързани с бащата, ще дадете карбоникум.

Д.Ш. Аз лично намирам тази идея за повърхностна. Тя не работи при мен и аз не я използвам.

М.Б. Добре. Ти говори два пъти за поезия в това интервю и аз съм прочел някои много хубави поеми в твоята книга Syphilis. Какво беше вдъхновението? Аз те питам, защото знам, че си бил непослушно момче. А да си палавник и поет не вървят много добре заедно.

Д.Ш. Точно обратното, аз мисля, че някои от най-добрите поети са били непослушни момчета. Поетите са непослушни момчета по природа, защото имаш малко нужда от страст да бъдеш калпазанин – страстта към свобода, за да изпееш своята песен. Аз мисля, че поезията е едно от най-близките неща до хомеопатията, защото тя има подобни принципи. Например поезията се основава на принципа на аналогията, който е подобен на хомеопатията. Също така принципът “по-малкото е повече”. С проза вие използвате много думи, но при поезията ги свеждате до минимум. Така че поезията докосва дълбоко вътре в човека, много по-дълбоко от прозата. Поемата е като потенцирано лекарство за точния човек и действа като симилимум.
Аз бях отегчен от четенето на многобройни дълги лекции в нашата материя медика, така че реших да кондензирам моите в поеми. Те могат да бъдат по-ефективни, за да достигнат точното място.
Освен това, моето вдъхновение е жена ми.
М.Б. Това е чудесно! Друго нещо, за което си мисля, е, че изглежда често споменаваш картите Таро в твоите презентации. Откъде идва всичко това?

Д.Ш. Не от мен. Аз не познавам Таро. Доказващите показват това в сънища и инциденти, които им се случват, така че аз говоря за Таро в този контекст. Но аз не познавам Таро, бих казал със съжаление, защото това е забележително средство.

М.Б. Аз се чудя след като ти наистина използваш Таро, дали тогава тук няма някаква метафизична страна за теб, също както и Ханеман е имал такава?
Д.Ш. Разбира се, че за мен има метафизична страна. Вие не можете да избегнете това при хомеопатията. Кент казва “Вие не можете да разделите медицината и теологията”. Така че аз използвам много метафизични средства. Но Таро не е сред тях. Използвам Кабала, защото това е нещо, което познавам малко повече. Аз използвам I Ching, таоистката философия, поличбите и др. Но гръцката митология е много трудна за мен да направя връзка. Аз не мога да си спомня кой е бил Прометей, тоест просто не е за мен. От друга страна мога да използвам Библията, това е по-близо до дома. Много доказвания извеждат такива връзки.
Така че аз съм много метафизичен, но предпочитам да си държа краката здраво на земята и да дам солидна основа на метафизиката, в противен случай вие отлитате като облак.
М.Б. Аз съм чел за твоята връзка с Тай-чи и китайската философия и твоето училище също се нарича Dynamis, жизнената сила. Така че какво е жизнената сила за теб?

Д.Ш. Това е много интересно, ти знаеш. Според моето разбиране за жизнената сила на Ханеман, това е оживотворяващ, глупав, автоматичен войник, който не мисли за себе си и често прави ужасни грешки.

М.Б. Това душата ли е или това е енергията?

Д.Ш. Това не е душата. Защото ако това беше душата тя би била интелигентна. При състояние на здраве жизнената сила е едно цяло с душата, така че тя е надарена с интелигентност. И подобно е състоянието при остра болест. Но при хронична болест жизнената сила е откъсната от по-висшата интелигентност, и следователно прави грешки. Ханеман казва това на много различни места, например в пар. 72. Той казва, че жизнената сила е несъвършена, несъответстваща и безполезна. Хората са склонни да казват, че жизнената сила е интелигентна, защото те са учили от философията на Кент. Но Кент казва това, когато обсъжда пар. 9, който разглежда жизнената сила в състояние на здраве. При болест първото нещо, което оглупява, е жизнената сила. Те започва да управлява по грешен път.
Всички хронични болести по същество са автоимунни. При всяка хронична болест жизнената сила работи в грешната посока. След това появата на истинска автоимунна болест е въпрос на време. Жизнената сила внезапно оглупява поради нейната по-ниска форма на интелигентност и при болест тя е откъсната от по-висшата информация.

Кент казва, че жизнената сила е вицепрезидент на душата. Душата е по-висшата интелигентност и това е свързано с по-висшата интелигентност на вселената. Жизнената сила е войникът. Проблемът се появява, когато комуникацията между душата и жизнената сила става неправилна. Това е като войник, който е много ефективен, но води погрешната битка, защото е загубил връзка с генерала.
Така че сега жизнената сила има ниска интелигентност, животинска интелигентност и тя се нуждае от връзката със свръхчовешката душа. При Thuja, когато душата напусне тялото, в корема е останало животното. Това животно е жизнената сила, неспособна да мисли по висш начин за себе си. И суперсъзнателната душа гледа отгоре и обвинява бедното глупаво животно. В същото време по-нисшата жизнена сила казва “аз съм под свърхчовешки контрол” и душата мисли, че там отдолу има грозно животно.

Жизнената сила се бори с проблем, който не съществува вече. И при това тя превзема всички ресурси и отива в погрешна посока. Ако тя може да се свърже отново с императора, тя ще се обърне в правилната посока и ще започне отново интелигентна битка.
В състояние на здраве връзката с интелигентността винаги е отгоре надолу – Бог, проста субстанция, душата, жизнената сила, нервната система – всичко е интелигентно. В този случай няма разделяне. При болест има откъсване, разделяне, те започват да функционират в различни направления.

М.Б. Би ли споделил твоето мнение относно концепцията за миазмите – дали тя е правилна или не и дали са три миазма, четири миазма, седем миазма. Какво е твоето усещане по този въпрос?
Д.Ш. Това е голям въпрос. Дали това е валидна концепция? Те биха могли да съществуват в действителност. Дали тази концепция се използва по начина, по който Ханеман я е създал? Аз мисля, че не. Ханеман казва много ясно, че той не избира миазмите като ефектен трик за намиране на лекарството. Веднага след като хората чуят за концепцията за миазмите, те мислят “о, друго приспособленийце за намиране на лекарството”. Ханеман казва, че не това е идеята. Миазмите са като пътна карта, разработена, за да ви казва дали вие сте на псоричен път, на сикотичен път или на сифилитичен път. В коя група лекарства би трябвало да работите? Какъв вид болест имате? Но това не е от голяма помощ при намирането на лекарството, точно както установяването дали пациентът е топлокръвен или студенокръвен минимизира търсенето на лекарство в най-добрия случай с 50%.  Така че ако пациентът е сифилитик, ние все още имаме няколкостотин лекарства, от които трябва да изберем. Миазмите са средство, за да видим как да управляваме нашата лодка през хроничната болест. И това е причината, поради която книгата Хроничните болести има две страни. Едната е проследяването и дългосрочното водене на случая и втората – миазмите.
Миазмите са морето, през което вие управлявате лодката. В кое море сте – дали това е Средиземно море, Тихия или Индийския океан? В противен случай е трудно да се каже какво се случва. Миазмите са също концепция да се разбере дали ние се движим в правилната посока към излекуване. Какво става ако картината внезапно се промени драстично от един миазъм в друг след няколко предписания? Така че аз мисля, че миазмите на Ханеман са много дълбоки и философски забележителни. Ханемановата дефиниция за Псора, както аз я рабирам, е, когато всеки вижда различни аспекти на истината през очите на собствената си идентичност и предразсъдъци. Това е като слепците и слона – един опипва крака, друг опипва хобота. Така че целта на излекуването на Псората е всички да споделят една и съща голяма истина. Все още да имат някакво различие, но всичко да идва от една обща генерална истина – да няма повече войни, да няма повече бедствия, да няма повече омраза, да няма повече ревност, да няма повече разделяне. Така че философски това е важна концепция и има приложение в практиката, но това не е велика джунджурийка за намиране на лекарството.
Дали са три или повече миазма? По дефиниция миазмите принадлежат на хронична болест. Следователно, ако следваме точно Ханемановата терминоло​гия, миазмите не могат да бъдат остри инфекции като тиф, който е остра болест. Така че класификацията с тифоиден миазъм би могла да бъде валидна концепция, но според дефиницията на Ханеман не може да наричаме остра болест миазъм. Това е епидемия. Миазмите са хронични, епидемиите са остри. Важно е как наричаме нещата, понеже дефиницията има философска основа и води до определени действия. Ние трябва да използваме думите точно.
По отношение на броя на миазмите, хората делят нещата по много начини и всички те са валидни, когато става въпрос за анализ на случая. Вие може да разделите всеки случай по 3, 4 или 5, или 10 начина, в зависимост от системата на анализ, която използвате. Вие може да използвате аюрведа и да разделите на 3 елемента, може да използвате китайската медицина и да разделите на 5 елемента. Може да изпоползвате I-ching и да разделите на 6; може да използвате Кабала и да разделите на 1. Можете свободно да избирате как да разделите тортата.

В моята книга върху Syphilis това, което изследвам, е есенцията на миазъма. Много е трудно да се получи есенцията на миазмите от случаи. Когато разглеждате в клас случай и попитате какъв миазъм е, няма единно мнение. Хората ще открият 3-те миазма в повечете случаи. Определянето на миазмите чрез абстрактни философски термини като деструкция или липса на функция също е твърде измамно, често прекалено лековато.

Тогава аз реших, че най-чистата форма на миазматично изучаване може да бъде намерена в материя медика. Така че аз избрах 11 чисто сифилитични лекарства – Aurum, Mercury и др. Изследвах най-задълбочено представата за всяко лекарство. Тогава открих общия знаменател за всичките и така синтезирах концепция за сифилитичния миазъм. Разбира се, когато достигате до общ знаменател, достигате до много по-прости неща. Това е дълго и очарователно пътуване и заключението от книгата е рисунка, просто една обикновена рисунка.
М.Б. Това е чудесна книга. Обикновено книгите по материя медика не се предполага да бъдат четени на един дъх, но когато получих твоята книга, аз я прочетох на един дъх.
Д.Ш. Оценявам това! И се опитвам да избегна скучните и протяжни норми за материя медика.
М.Б. Това е много хубаво. Всяко лекарство е представано по различен начин. Ти точно сега представяш друг проект, Repertory of Mental Qualities (Реперториум на умствените качества). Можеш ли да ни кажеш нещо повече за това?

Д.Ш. Аз развих това от практическа нужда. Той се базира на метода на Бьонингхаузен за общи рубрики, но на умствено ниво. Така че ако имате пациент, който говори за змии и има сънища за змии и вие трябва да решите коя рубрика да вземете, дали това да е “делюзия за змии”, “страх от змии” или нещо друго, вие просто използвате моята обща рубрика “змии” (snake), която би трябвало да съдържа всяко лекарство, което има някакво отношение към змиите. Същото е и с парите. Пациентът казва “аз имам нужда от много пари”. Защо ще искате да имате много пари – за да бъдете богат или за да не бъдете беден? И той има сънища за злато нощем? Трудно е да се диференцира. Така че аз взех всичките лекарства, които имат някакво отношение към парите и направих една свръхрубрика – рубрика по Бьонингхаузен. Тогава ако имам някакво отношение към парите, което е силно изразено в случая аз мога да използвам рубриката “пари” (money) с 98% сигурност, че лекарството ще бъде вътре. Там има също “ниско самочувствие” (low self esteemï), “провал” (failure), “обсесивно-компул​сивно” (obsessive compulsive), “вода” (water), “животни” (animals), “жертви” (victims), “ножове” (knives) и др. Така че ако хората имат някакво отношение към водата като сънища за вода или желание да скочат в морето, вие ще намерите лекарството в рубриката “вода”. Това е като да работиш с афинитети. Така че, ако аз имам случай, който има отношения към перфекционизъм, пари и кости, тогава ще взема две рубрики от моя реперториум и една рубрика с афинитет към костите от реперториума на Бьонингхаузен или друг подобен реперториум, така ще имам три свръхрубрики с резултат 30-40 лекарства. Сега мога да работя с това. Мога да прегледам тези 30 лекарства и да намеря това, което пасва на случая, за нула време. Така това става по-лесно и по-сигурно. Вие трябва да наблегнете на качеството. Всяко лекарство е било проверено персонално от мен или най-малкото поне от още един друг хомеопат.
Аз също съм разграничил във всяка от тези рубрики лекарствата, които съдържат темата с много голям интензитет и по характерен начин. И в това съм се опитал да наподобя реперториума на Фатак. Харесвам Фатак и неговата работа. За момента този реперториум се разпространява с RADAR като програма за реперторизация.
М.Б. Кажете нещо за вашия софтуер за снемане на случая?

Д.Ш. Моят софтуер за снемане на случая е помагало за хомеопати. От 25 години си мисля, че не е добър начин да се написват на машина случаите и че би трябвало да ги пиша на ръка. След 25 години си казах “о, Боже мой”, защото по това време вече имах две стаи в къщи пълни с шкафове и губех случаите си през цялото време или не можех да прочета собствените си писания. Всеки ден трябваше да вадя случаи, да ги нося с мен по разни клиники, да летя с тях и да ги подреждам отново. Това ми отнемаше много време да намеря всеки случай. Накратко, не беше вече практично.
Започнах да набирам случаите си и забелязах, че животът е много по-лесен. Компютърът не е пречка между вас и пациента. Аз мога в действителност да контактувам по-добре с пациента докато пиша. Обща грешка е, че хората мислят, че трябва да се гледа в пациента през цялото време. Това в действителност е много некомфортно за пациента, ако аз през цялото време само го гледам в очите. И хомеопатът се стресира и уморява. Така че сега аз пиша на компютъра и гледам, пиша и гледам – в подходящите моменти. Разбира се, повечето от хората днес могат да пишат много добре, всеки пише електронна поща.

Сега вие можете да набирате в Word формат, но това не е много полезно за хомеопати. Case taker-ът е разработен за хомеопати. Има хомеопатични директории, медицински книги, хомеопатични препратки, възможност за самостоятелно попълване с хомеопатична информация. Това прави писането много по-лесно и по-ефективно за хомеопатите. Има възможност да се прави индекс, вие можете да направите индекс на случая и лесно да видите основните характеристики при проследяванията. Вие не трябва да пишете в определен формат или да трябва да избирате в коя секция да пишете случая. Вие просто пишете това, което пациента казва, и софтуерът автоматично класифицира симптомите в общи, умствени, сънища, частни, афинитет към храни  и др., така че е много по-лесно да работите с информацията и със случая. Когато се върнете към случая след 2 месеца, вие може да видите с един поглед какви са били основните теми. Case-taker-ът не мисли вместо вас. Той просто сортира информацията така че да може да работите с нея по-добър начин. Това се отразява върху практиката ви, правейки я по-ефективна.
Друга много добра характеристика е, че вие може да гледате две или повече проследяване едновременно, което е извънредно удобно. Когато използвате Word, вие трябва да имате няколко файла отворени едновременно и да прескачате напред-назад от единия към другия или трябва да прелиствате нагоре-надолу. Така че при Case-taker-а вие имате индекс, с който може да скачате от тема на тема в първата консултация, докато пишете в това време втората консултация. Този софтуер е разработен от хомеопати за хомеопати. Той не е за намиране на лекарството. Той служи за снемане на добър случай, за записване на добър случай, помага да го анализирате и помага добре да си водите практиката.
М.Б. Джереми, ти живееше във Великобритания, но твоите корени са в Израел.
Д.Ш. Моите корени са в Израел. Сега аз прекарвам известно време и на двете места.

М.Б. Така че ти знаеш какво се случва в UK. Там тече голям дебат относно хомеопатията. Какво се случва в Израел? Има ли хомеопатия там?
Д.Ш. Хомеопатията е много развита в Израел. Алтернативната медицина е много добре представена и интегрирана в конвенционалната медицина. Всички здравно-осигурителни компании плащат за алтернативно лечение. Аз точно сега изнесох лекция на конференция по алтернативна медицина и дойдоха 600 конвенционални медици. И всичко това в страна с 6 милиона население.

Много болници имат отделение за алтернативна терапия. Това е страна с много напредничаво мислене и хората са отворени към алтернативната медицина. Така че положението е доста добро в сравнение с останалите страни. Няма постоянни атаки срещу хомеопатията. Откакто съм в Израел, съм бил два или три пъти на радиопредаване и също така в телевизионно предаване.
Във Великобритания положението е различно. Както ти подчерта в последния си чудесен имейл. В UK има режисирана атака срещу хомеопатията и резултатите са опустошителни. Хомеопатията стана толкова успешна, че фармацевтичната промишленост се уплаши и започна да финансира всякакъв сорт хора, които да атакуват хомеопатията. Жизнено важно е да работим заедно по този въпрос, защото това е едва началото. Аз напълно подкрепям твоята кампания и се надявам, че ще започне да се получава отзвук, защото досега отзвукът винаги е бил много заспал.
М.Б. Днес, когато ти закри конференцията, беше много оптимистичен относно бъдещето на хомеопатията. Какво бъдеще виждаш за хомеопатията в практичен аспект, отчитайки текущия сценарий, при който има поток срещу хомеопатията, вълна срещу хомеопатията?

Д.Ш. Аз не мога да кажа, че съм бил напълно оптимистичен. Аз разгледах също и песимистичната страна. Ако изиграем играта правилно, ние ще се придвижим напред. Ако не я изиграем правилно, ще загубим. Хомеопатията е в несигурно положение сега. Според мен тези атаки са координирани от много мощни организации. Пазарът е голям и това привлича вниманието. Ако нуждата от хомеопати намалее, както се случва, тогава броят на училищата ще намалее и всичко друго заедно с това. Ако хората не могат да получават някакви пари от това, тогава е трудно да се практикува.
Моето послание днес е, че ние трябва да работим върху всички аспекти на хомеопатията – образуване на училища, добро стабилно образование, изследвания, работа в третия свят, епидемии, финансиране и публикации, политика, знаменитости, които използват хомеопатията, вестници, телевизия, книги. Ние трябва да дадем всичко от себе си и ще бъде по-добре, ако го правим като едно хармонично тяло.
М.Б. Да, във Великобритания са направили допитване до членовете на Обществото на хомеопатите  резултатите са, че повечето хомеопати имат по-малко от 10 пациента на седмица.

Д.Ш. Да, нещата са много трудни. Те не могат да заработят прехраната си. Може би причината за това е, че броят на училищата нарастна прекалено бързо. Това не е естествен бавен растеж. Изведнъж имаше прекалено много училища, прекалено много хомеопати и недостатъчно пациенти. На второ място, атаките срещу хомеопатията си взеха своето.
Проблем е, защото в Англия не идват млади хора да учат хомеопатия като първа професия. Има чудесни хора, които навлизат в хомеопатията като втора професия, особено майки. Това е чудесен, интелигентен и с опит ресурс, но също има нужда от силата на младите студенти. При хомеопатията е трудно да започнеш практиктика, защото имаш нужда от много повече пациенти, отколкото при остеопатия, акупунктура или конвенционална медицина. Вие се срещате с пациента на всеки шест седмици, докато другите обикновено викат пациента на всяка седмица или два пъти седмично, така че за тях е по-лесно да наберат необходимия брой пациенти. Може да са необходими 2-3 години за един хомеопат, за да си създаде практика.

Време е да изработим системата. Ние трябва да направим подходящи изследвания и то много, и да покажем на света как работи хомеопатията. Независимо от всички последни изследвания, те продължават да твърдят, че нама доказвателство, че хомеопатията работи. Ние трябва да им ги наврем в лицата, във вестниците, по телевизията. Това може да доведе до промяна.

М.Б. ... И добри доказвания!

Д.Ш. Да, добри доказвания също. Но най-вече ние трябва да се движим заедно като група. Това, което ти правиш, е велико. Твоето електронно списание ни помага да се движим заедно, да станем по-известни. Но ние също се нуждаем да се покажем пред външния свят. Ние трябва да подобрим нашите изследвания и да ги представим на останалия свят. Аз съм направял някои изследвания с колеги върху механизма на доказванията. Но моят най-голям интерес е в изследването на хомеопатичното лечение на СПИН. Аз съм в хода на започване на изследване в Африка и макар че събирането на парите за това е предизвикателство, аз имам силно желание да го направя, защото мисля, че това ще покаже възможността на хомеопатията да лекува тази сериозна болест.
Ако искате да получите отзвук, необходимо е да нямате херметично изследване. Има много изследвания, които се провеждат, но хората извън хомеопатията не знаят за тях. За това са необходими усилията на цялата общност във всички тези области. Тогава аз ще бъда оптимист.
М.Б. Аз също се надявам, че цялата общност ще се обедини по тези въпроси, независимо от различията в начина, по който практикуваме. Ние ще сме в състояние да излезем заедно и да се изправим заедно пред лицето на заплахата, която идва отвън.

И накрая, колко стари са твоите маслинови дръвчета сега.

Д.Ш. Моите маслинови дръвчета са на същата възраст като моята хомеопатия. Когато живеех в Израел и купих през 1979 г. земя, реших да започна да уча хомеопатия. Трябваше да реша какво да правя преди да тръгна за Великобритания – да построя къща или да посадя маслинови дръвчета? Аз реших, че дръвчетата са по-добри от къща. Така че посадих 60 дръвчета преди 28 години и и отидох да уча хомеопатия. И това е възрастта на моите дръвчета. Аз направих доказване на маслина (Olive) от моята градина, което е много интересно, отражение на световния мир. Маслината е символ на препитание и мир и това е моето пожелание за глобална хомеопатия.

М.Б. Благодаря ти, Джереми, за твоите ценни мисли. Аз се надявам, че нашите читатели ще се поспрат и размислят върху това, което казваш. Високо ценя твоите разсъждения и мъдростта ти. Благодаря ти за това, че беше на нашия горещ стол.
Д.Ш. Много ти благодаря! Оценявам това.

(Благодарности към Тина Куирк за нейната помощ при редактирането на това интервю.)

